|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **РС10** |
| број 322 - год. LXVII, 30.11.2017. | |  |
| **Анкета о радној снази** | | СРБ322 РС10 301117 |

**Анкета о радној снази, III квартал 2017.**

- Претходни резултати -

Анкета о радној снази (Анкета) представља најобухватнији и једини међународно упоредиви инструмент за праћење кретања на тржишту рада. Њом се региструју демографске и социоекономске карактеристике становништва старијег од 15 година. Главни циљ Aнкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад и у формалном и у неформалном сектору. Поред тога, ово истраживање бави се карактеристикама запослености (професионалним статусом запослених лица, њиховом делатношћу, занимањем, правима која остварују на послу) и незапослености (стеченим образовањем, дужином тражења посла, претходним радним искуством), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

У трећем кварталу 2017. године стопа запослености популације старости 15 и више година износи 48,2%, стопа незапослености 12,9%, а стопа неактивности рекордно ниских 44,7%.

**Граф. 1.** Кретање стопе запослености/незапослености становништва старости 15 и више година по кварталима, 2014–2017. (%)



**Поређење са претходним кварталом**

У односу на претходни квартал, број запослених старости 15 и више година остао је непромењен.

Истовремено је код становништва старости од 35 до 64 године дошло до преливања из статуса неактивних у статус незапослених. Број неактивних је смањен за 52.100 а број незапослених је повећан за 44.100, што је резултирало смањењем стопе неактивности на 44,7% и повећањем стопе незапослености на 12,9%.

Иако је број запослених на укупном нивоу непромењен, запосленост младих (15–24 год.) је већа за 20.800. Самим тим, стопа запослености младих је већа за 2,9 п. п., и сада износи 23,7%.

**Поређење са истим периодом прошле године**

У односу на исти квартал прошле године, број запослених лица старости 15 и више година већи је за 67.900, а број незапослених лица тог узраста мањи је за 21.900. Такво кретање запослености и незапослености довело је до повећања стопе запослености за 1,4 п. п. и смањења стопе незапослености за 0,9 п. п. Незапосленост је првенствено смањена код популације старости од 25 до 34 године, док је код популације старије од 55 година повећана. Стопа дугорочне незапослености је смањена за 1,3 п. п., и сада износи 7,7%.

За разлику од неформалне запослености која је смањена за 49.000, број формално запослених лица старости 15 и више година повећан је за 117.000, највише у прерађивачкој индустрији и стручним, научним и техничким делатностима. Раст запослености у овим делатностима потврђују и подаци о регистрованој запослености, добијени на основу евиденције Централног регистра обавезног социјалног осигурања (ЦРОСО), премда је раст регистроване запослености (за 54.800 лица) био умеренији од раста формалне запослености у посматраном периоду[[1]](#footnote-1).

Неформална запосленост, која према дефиницији примењеној у Анкети, обухвата самозапослена лица у нерегистрованим пословним субјектима, запослене раднике без писменог уговора о раду, као и помажуће чланове у породичном послу, у истом периоду је смањена за 49.000, што је довело до смањења стопе неформалне запослености за 2,3 п. п., тако да она сада износи 21,8%.

Поред 628.400 неформално запослених, још 207.000 (формално) запослених лица не остварује нити право на здравствено осигурање нити право на пензијско осигурање. Уколико би се и та лица сматрала неформално запосленим, у складу са генералним препорукама Међународне организације рада[[2]](#footnote-2) (будући да не постоји званична дефиниција неформалне запослености), број неформално запослених био би 835.400, а стопа неформалне запослености 29%.

Код младих (15–24 год.) није било битних промена у броју запослених и незапослених али је, услед негативних демографских трендова, дошло до смањења неактивног, односно укупног становништва тог узраста, што је довело до повећања стопа запослености и незапослености младих за 1,3 односно 0,4 п. п., респективно. Стопа запослености младих сада износи 23,7% а стопа незапослености 28,8%. У укупној популацији узраста од 15 до 24 године, удео младих који нити раде нити су у систему образовања, тзв. NЕЕТ стопа, смањен је за 1,1 п. п., и сада износи 17,1%.

**Радна снага**

У трећем кварталу 2017. године **број активних лица** старости 15 и више година износи 3.310.100, од чега је 2.881.900 запослених, а 428.200 незапослених. **Стопа активности** износи 55,3%, што је у односу на претходни квартал повећање од 0,8 п. п. У односу на исти квартал 2016. године, стопа активности је повећана за 1,1 п. п.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, активност становништва је повећана у свим регионима. Највећи раст активности забележен је у Региону Шумадије и Западне Србије (за 20.400 лица). Број активних жена повећан је за 19.200, а број активних мушкараца за 25.900.

И у односу на исти квартал 2016. године, активност је повећана у свим регионима осим у Региону Шумадије и Западне Србије, где је дошло до смањења (5.700). Највеће повећање активности у овом периоду забележено је у Београдском региону (36.800). Број активних жена већи је за 29.400, а број активних мушкараца за 16.600.

У структури становништва према радном статусу, региони имају сличну расподелу. Стопе активности и запослености су нешто веће у Региону Шумадије и Западне Србије (57,0% и 49,7%, респективно) и у Београдском региону (56,7% и 49,0%, респективно), док су нешто ниже у Региону Војводине (54,0% и 47,7%, респективно) и у Региону Јужне и Источне Србије (53,4% и 45,9%, респективно). Удео незапослених у укупној популацији старости 15 и више година приближно је исти у свим регионима (граф. 2).

**Граф. 2.** Структура становништва старости 15 и више година према активности, регионима и полу,  
III квартал 2017.



Неравномерна заступљеност полова на тржишту рада је и даље присутна. Наиме, док стопа активности мушкараца старих 15 и више година износи 63,5%, код жена је тај удео свега 47,8%. Стопа запослености мушкараца је за чак 14,7 п. п. већа од стопе запослености жена (граф. 2).

**Запослена лица**

У односу на претходни квартал**,** **број запослених лица** у трећем кварталу 2017. године остао је готово непромењен и износи 2.881.900. У односу на исти квартал претходне године, број запослених је повећан за 67.900. **Стопа запослености** износи 48,2%, што је повећање за 0,1 п. п. у односу на претходни квартал и повећање за 1,4 п. п. у поређењу са истим кварталом 2016. године.

Лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка) сматрају се **запосленим лицима**.

**Стопа запослености** представља удео запослених у укупном становништву старом 15 и више година.

**Неформално запослени** су запослени радници без писменог уговора о раду, самозапослена лица у нерегистрованим пословним субјектима, као и помажући чланови у породичном послу.

**Стопа неформалне запослености** представља удео неформално запослених у укупној запослености.

**Запосленост** се током протекле године (од трећег квартала 2016. до трећег квартала 2017) **у** **формалном сектору** повећала за 117.000 лица, док је **у неформалном сектору** забележен пад броја запослених од 49.000 лица.

**Стопа неформалне запослености**, на нивоу свих делатности, у трећем кварталу 2017. године износи 21,8% (граф. 3).

Стопа неформалне запослености ван пољопривреде је доста мања и износи 10,7%.

**Граф. 3.** Учешће формалне и неформалне запослености у укупној запослености становништва старости 15 и више година, III квартал 2017.

|  |
| --- |
|  |

**Стопа неформалне запослености ван пољопривреде\*** представља удео неформално запослених ван пољопривреде у укупној запослености ван пољопривреде.

Кад је реч о **секторској подели запослености**, у укупној запослености су најзаступљеније услужне делатности са учешћем од 56,3% и индустрија са 20,9% (граф. 4).

**Граф. 4.** Структура запослених старости 15 и више година по секторима делатности, III квартал 2017.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.  **Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.  **Сектор грађевине** обухвата грађевинарство.  **Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

У односу на претходни квартал, стопа запослености је незнатно повећана у Региону Шумадије и Западне Србије и у Региону Војводине (0,6 п. п. и 0,2 п. п. респективно), док је незнатно смањена у Београдском региону и у Региону Јужне и Источне Србије (0,5 п. п. и 0,1 п. п. респективно).

У поређењу са истим кварталом 2016. године, стопа запослености је повећана у свим регионима. Највећи пораст стопе запослености забележен је у Београдском региону (2,0 п. п.) (граф. 5).

\* Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди.

**Граф. 5.** Промена стопе запослености становништва старости 15 и више година по регионима,  
III квартал 2017. (п. п.)



**Незапослена лица**

У трећем кварталу 2017. **број незапослених лица** старих 15 и више година износи 428.200. У односу на претходни квартал, број незапослених је повећан за 44.100 лица, док је у односу на трећи квартал 2016. тај број смањен за 21.900 лица.

У поређењу са претходним кварталом, незапосленост је већа код оба пола. Забележени пораст незапослености приближно је исти и код мушкараца и код жена.

У односу на исти квартал претходне године, незапосленост је смањена код оба пола, с тим што је смањење нешто веће код жена (за 13.100 лица).

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа NEET** подразумева учешће лица старости 15–24 године која нису запослена, нису на школовању, нити су на обуци у укупној популацији тог узраста**.**

**Стопа незапослености** код популације старости 15 и више година износи 12,9% на нивоу целе Србије, при чему је највиша у Региону Јужне и Источне Србије (14,1%). Најнижу вредност ова стопа има у Региону Војводине (11,7%) (граф. 6).

**Граф. 6.** Стопа незапослености лица старости 15 и више г. и 15–24 г. по регионима, III квартал 2017.



У поређењу са претходним кварталом, дошло је до раста незапослености у свим регионима – највише у Региону Војводине (за 14.700 лица), а најмање у Региону Јужне и Источне Србије (5800).

У односу на исти квартал претходне године, незапосленост је смањена у свим регионима осим у Београдском, где је порасла за 7300 лица.

**Стопа дугорочне незапослености** износи 7,7%, што је за 0,3 п. п. више у односу на претходни квартал, а за 1,3 п. п. мање у односу на исти квартал 2016. године.

**Стопа незапослености младих** (15–24 године) износи 28,8%. Највиша је у Београдском региону (35,4%), а најнижа је у Региону Шумадије и Западне Србије (25,6%).

**Стопа NEET** износи 17,1%, што представља повећање од 1,8 п. п. у односу на претходни квартал. У односу на трећи квартал 2016. године ова стопа бележи смањење од 1,1 п. п.

**Неактивно становништво**

**Број неактивних лица** у трећем кварталу 2017. године износи 2.671.100, што је за 52.100 мање у односу на претходни квартал и за 78.000 мање у поређењу с трећим кварталом 2016. године.

**Стопа неактивности** износи 44,7%, што је за 0,8 п. п. мање у односу на претходни квартал. Ова стопа је знатно већа код жена (52,2%) него код мушкараца (36,5%).

У односу на трећи квартал 2016. године, стопа неактивности је мања за 1,1 п. п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Граф. 7.** Неактивно становништво старости 15–74 године према могућности запослења  
и старосним групама, III квартал 2017. (у хиљ.)



1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због школовања, болести или неспособности, обавезног друштвено корисног рада или личних разлога.

3) Лица која желе да раде (прихватила би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис Анкете и свих дефиниција у вези са радном снагом видети методологију Анкете о радној снази на: [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају коришћењем незаокружених бројева (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контингенти радне снаге старости 15 и више година по полу, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **5981,2** | **-7,1** | **-0,1** | **-32,0** | **-0,5** |
| Активни | 3310,1 | 45,1 | 1,4 | 46,0 | 1,4 |
| Запослени | 2881,9 | 0,9 | 0,0 | 67,9 | 2,4 |
| Незапослени | 428,2 | 44,1 | 11,5 | -21,9 | -4,9 |
| Неактивни | 2671,1 | -52,1 | -1,9 | -78,0 | -2,8 |
|  |  |  |  |  |  |
| **Мушкарци** | **2884,7** | **-3,3** | **-0,1** | **-15,3** | **-0,5** |
| Активни | 1831,2 | 25,9 | 1,4 | 16,6 | 0,9 |
| Запослени | 1610,6 | 3,5 | 0,2 | 25,4 | 1,6 |
| Незапослени | 220,6 | 22,4 | 11,3 | -8,8 | -3,9 |
| Неактивни | 1053,6 | -29,2 | -2,7 | -31,9 | -2,9 |
|  |  |  |  |  |  |
| **Жене** | **3096,4** | **-3,7** | **-0,1** | **-16,7** | **-0,5** |
| Активне | 1478,9 | 19,2 | 1,3 | 29,4 | 2,0 |
| Запослене | 1271,3 | -2,5 | -0,2 | 42,5 | 3,5 |
| Незапослене | 207,6 | 21,7 | 11,7 | -13,1 | -5,9 |
| Неактивне | 1617,5 | -22,9 | -1,4 | -46,1 | -2,8 |

**Табела 1а.** Стопе активности, запослености, незапослености и неактивности  
становништва старости 15 и више година по полу, III квартал 2017.

|  |  |  |  |
| --- | --- | --- | --- |
|  | III квартал 2017 | Промене у односу на претходни квартал | Промене у односу на исти квартал претходне године |
| (%) | п. п. | |
|  |  |  |  |
| **Укупно** |  |  |  |
| Стопа активности | 55,3 | 0,8 | 1,1 |
| Стопа запослености | 48,2 | 0,1 | 1,4 |
| Стопа незапослености | 12,9 | 1,2 | -0,9 |
| Стопа неактивности | 44,7 | -0,8 | -1,1 |
|  |  |  |  |
| **Мушкарци** |  |  |  |
| Стопа активности | 63,5 | 1,0 | 0,9 |
| Стопа запослености | 55,8 | 0,2 | 1,2 |
| Стопа незапослености | 12,0 | 1,1 | -0,6 |
| Стопа неактивности | 36,5 | -1,0 | -0,9 |
|  |  |  |  |
| **Жене** |  |  |  |
| Стопа активности | 47,8 | 0,7 | 1,2 |
| Стопа запослености | 41,1 | 0,0 | 1,6 |
| Стопа незапослености | 14,0 | 1,3 | -1,2 |
| Стопа неактивности | 52,2 | -0,7 | -1,2 |

**Табела 2.** Основни контингенти радне снаге старости 15–24 године по полу, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **738,3** | **-3,5** | **-0,5** | **-16,2** | **-2,2** |
| Активни | 245,8 | 29,0 | 13,4 | 9,8 | 4,1 |
| Запослени | 174,9 | 20,8 | 13,5 | 6,1 | 3,6 |
| Незапослени | 70,9 | 8,3 | 13,2 | 3,7 | 5,4 |
| Неактивни | 492,5 | -32,5 | -6,2 | -26,0 | -5,0 |
|  |  |  |  |  |  |
| **Мушкарци** | **380,0** | **-1,7** | **-0,5** | **-8,2** | **-2,1** |
| Активни | 150,5 | 16,6 | 12,4 | 1,4 | 0,9 |
| Запослени | 114,5 | 14,4 | 14,3 | 2,9 | 2,6 |
| Незапослени | 36,0 | 2,2 | 6,5 | -1,6 | -4,1 |
| Неактивни | 229,6 | -18,3 | -7,4 | -9,6 | -4,0 |
|  |  |  |  |  |  |
| **Жене** | **358,3** | **-1,8** | **-0,5** | **-8,0** | **-2,2** |
| Активне | 95,3 | 12,5 | 15,1 | 8,4 | 9,6 |
| Запослене | 60,4 | 6,4 | 11,9 | 3,2 | 5,5 |
| Незапослене | 34,9 | 6,1 | 21,1 | 5,2 | 17,5 |
| Неактивне | 263,0 | -14,3 | -5,1 | -16,4 | -5,9 |

**Табела 2а.** Стопе активности, запослености, незапослености и неактивности становништва старости  
15–24 године по полу, III квартал 2017.

|  |  |  |  |
| --- | --- | --- | --- |
|  | III квартал 2017 | Промене у односу на претходни квартал | Промене у односу на исти квартал претходне године |
| (%) | п. п. | |
|  |  |  |  |
| **Укупно** |  |  |  |
| Стопа активности | 33,3 | 4,1 | 2,0 |
| Стопа запослености | 23,7 | 2,9 | 1,3 |
| Стопа незапослености | 28,8 | 0,0 | 0,4 |
| Стопа неактивности | 66,7 | -4,1 | -2,0 |
|  |  |  |  |
| **Мушкарци** |  |  |  |
| Стопа активности | 39,6 | 4,5 | 1,2 |
| Стопа запослености | 30,1 | 3,9 | 1,4 |
| Стопа незапослености | 23,9 | -1,3 | -1,3 |
| Стопа неактивности | 60,4 | -4,5 | -1,2 |
|  |  |  |  |
| **Жене** |  |  |  |
| Стопа активности | 26,6 | 3,6 | 2,9 |
| Стопа запослености | 16,9 | 1,9 | 1,2 |
| Стопа незапослености | 36,6 | 1,8 | 2,5 |
| Стопа неактивности | 73,4 | -3,6 | -2,9 |
|  |  |  |  |
| NEETs (15–24) | 17,1 | 1,8 | -1,1 |
| Рано напуштање школовања (18–24)[[3]](#footnote-3)) | 6,1 | 0,2 | -1,1 |

**Табела 3.** Aктивно становништво старости 15 и више година према полу и региону, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Aктивни ‒ укупно** | **3310,1** | **45,1** | **1,4** | **46,0** | **1,4** |
|  |  |  |  |  |  |
| **Пол** |  |  |  |  |  |
| Мушкарци | 1831,2 | 25,9 | 1,4 | 16,6 | 0,9 |
| Жене | 1478,9 | 19,2 | 1,3 | 29,4 | 2,0 |
|  |  |  |  |  |  |
| **Регион** |  |  |  |  |  |
| Београдски регион | 814,3 | 5,1 | 0,6 | 36,8 | 4,7 |
| Регион Војводине | 864,2 | 16,8 | 2,0 | 10,1 | 1,2 |
| Регион Шумадије и Западне Србије | 947,7 | 20,4 | 2,2 | -5,7 | -0,6 |
| Регион Јужне и Источне Србије | 683,9 | 2,8 | 0,4 | 4,7 | 0,7 |
| Регион Косово и Метохија | … | … | … | … | … |

**Табела 4.** Запослена лица старости 15 и више година према полу и региону, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослени ‒ укупно** | **2881,9** | **0,9** | **0,0** | **67,9** | **2,4** |
|  |  |  |  |  |  |
| **Пол** |  |  |  |  |  |
| Мушкарци | 1610,6 | 3,5 | 0,2 | 25,4 | 1,6 |
| Жене | 1271,3 | -2,5 | -0,2 | 42,5 | 3,5 |
|  |  |  |  |  |  |
| **Регион** |  |  |  |  |  |
| Београдски регион | 703,6 | -7,6 | -1,1 | 29,5 | 4,4 |
| Регион Војводине | 763,2 | 2,1 | 0,3 | 24,5 | 3,3 |
| Регион Шумадије и Западне Србије | 827,4 | 9,3 | 1,1 | 9,1 | 1,1 |
| Регион Јужне и Источне Србије | 587,7 | -3,0 | -0,5 | 4,8 | 0,8 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више година, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослена лица** | **2881,9** | **0,9** | **0,0** | **67,9** | **2,4** |
| Формално запослени | 2253,5 | 10,5 | 0,5 | 117,0 | 5,5 |
| ‒ формално запослени ван пољопривреде[[4]](#footnote-4)) | 1978,1 | -2,6 | -0,1 | 76,9 | 4,0 |
| ‒ формално запослени у пољопривреди | 275,4 | 13,1 | 5,0 | 40,1 | 17,0 |
| Неформално запослени | 628,4 | -9,6 | -1,5 | -49,0 | -7,2 |
| ‒ неформално запослени ван пољопривреде | 238,1 | 13,2 | 5,9 | 5,3 | 2,3 |
| ‒ неформално запослени у пољопривреди | 390,3 | -22,8 | -5,5 | -54,4 | -12,2 |
|  |  |  |  |  |  |
|  | **%** | (п. п.) | | | |
|  |  |  |  |  |  |
| Стопа неформалне запослености ‒ укупно | 21,8 |  | -0,3 |  | -2,3 |
| Стопа неформалне запослености ван  пољопривреде | 10,7 | 0,5 | -0,2 |

**Табела 6.** Незапослена лица старости 15 и више година по полу и региону, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Незапослени ‒ укупно** | **428,2** | **44,1** | **11,5** | **-21,9** | **-4,9** |
|  |  |  |  |  |  |
| **Пол** |  |  |  |  |  |
| Мушкарци | 220,6 | 22,4 | 11,3 | -8,8 | -3,9 |
| Жене | 207,6 | 21,7 | 11,7 | -13,1 | -5,9 |
|  |  |  |  |  |  |
| **Регион** |  |  |  |  |  |
| Београдски регион | 110,7 | 12,6 | 12,9 | 7,3 | 7,1 |
| Регион Војводине | 101,0 | 14,7 | 17,0 | -14,4 | -12,4 |
| Регион Шумадије и Западне Србије | 120,3 | 11,1 | 10,1 | -14,8 | -11,0 |
| Регион Јужне и Источне Србије | 96,2 | 5,8 | 6,4 | -0,1 | -0,1 |
| Регион Косово и Метохија | … | … | … | … | … |
|  |  |  |  |  |  |
|  | % | (п. п.) | | | |
|  |  |  |  |  |  |
| Стопа дугорочне незапослености | 7,7 |  | 0,3 |  | -1,3 |

**Табела 7.** Неактивно становништво старости 15 и више година по полу и региону, III квартал 2017.

|  |  |  |  |  |  |
| --- | --- | --- | --- | --- | --- |
|  | III квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Неактивни ‒ укупно** | **2671,1** | **-52,1** | **-1,9** | **-78,0** | **-2,8** |
|  |  |  |  |  |  |
| **Пол** |  |  |  |  |  |
| Мушкарци | 1053,6 | -29,2 | -2,7 | -31,9 | -2,9 |
| Жене | 1617,5 | -22,9 | -1,4 | -46,1 | -2,8 |
|  |  |  |  |  |  |
| **Регион** |  |  |  |  |  |
| Београдски регион | 621,3 | -4,7 | -0,7 | -35,7 | -5,4 |
| Регион Војводине | 737,4 | -18,8 | -2,5 | -19,2 | -2,5 |
| Регион Шумадије и Западне Србије | 715,7 | -23,1 | -3,1 | -6,5 | -0,9 |
| Регион Јужне и Источне Србије | 596,8 | -5,5 | -0,9 | -16,5 | -2,7 |
| Регион Косово и Метохија | … | … | … | … | … |

**Табела 8.** Основни контингенти радне снаге по региону и старосним групама, III квартал 2017.

|  |  |  |  |  |  |  |
| --- | --- | --- | --- | --- | --- | --- |
|  | Укупно | Србија – север | | Србија – југ | | |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљ.) | | | | | |
| **Становништво старо 15 и више година** | **5981,2** | **1435,6** | **1601,6** | **1663,3** | **1280,6** | **…** |
| Активно | 3310,1 | 814,3 | 864,2 | 947,7 | 683,9 | … |
| Запослено | 2881,9 | 703,6 | 763,2 | 827,4 | 587,7 | … |
| Незапослено | 428,2 | 110,7 | 101,0 | 120,3 | 96,2 | … |
| Неактивно | 2671,1 | 621,3 | 737,4 | 715,7 | 596,8 | … |
|  | % | | | | | |
| Стопа активности | 55,3 | 56,7 | 54,0 | 57,0 | 53,4 | … |
| Стопа запослености | 48,2 | 49,0 | 47,7 | 49,7 | 45,9 | … |
| Стопа незапослености | 12,9 | 13,6 | 11,7 | 12,7 | 14,1 | … |
| Стопа неактивности | 44,7 | 43,3 | 46,0 | 43,0 | 46,6 | … |
|  | (у хиљ.) | | | | | |
| **Младо становништво (15–24)** | **738,3** | **162,4** | **200,1** | **213** | **162,8** | **…** |
| Активно | 245,8 | 54,0 | 73,0 | 67,3 | 51,4 | … |
| Запослено | 174,9 | 34,9 | 53,3 | 50,1 | 36,6 | … |
| Незапослено | 70,9 | 19,1 | 19,7 | 17,2 | 14,8 | … |
| Неактивно | 492,5 | 108,4 | 127,1 | 145,6 | 111,4 | … |
|  | % | | | | | |
| Стопа активности | 33,3 | 33,3 | 36,5 | 31,6 | 31,6 | … |
| Стопа запослености | 23,7 | 21,5 | 26,7 | 23,5 | 22,5 | … |
| Стопа незапослености | 28,8 | 35,4 | 26,9 | 25,6 | 28,9 | … |
| Стопа неактивности | 66,7 | 66,7 | 63,5 | 68,4 | 68,4 | … |
|  | (у хиљ.) | | | | | |
| **Становништво радног узраста (15–64)** | **4612,6** | **1121,2** | **1252,2** | **1277,3** | **961,8** | **…** |
| Активно | 3153,6 | 795,1 | 844,0 | 876,0 | 638,5 | … |
| Запослено | 2728,5 | 686,6 | 743,5 | 756,0 | 542,3 | … |
| Незапослено | 425,2 | 108,5 | 100,4 | 120,0 | 96,2 | … |
| Неактивно | 1458,9 | 326,1 | 408,2 | 401,4 | 323,3 | … |
|  | % | | | | | |
| Стопа активности | 68,4 | 70,9 | 67,4 | 68,6 | 66,4 | … |
| Стопа запослености | 59,2 | 61,2 | 59,4 | 59,2 | 56,4 | … |
| Стопа незапослености | 13,5 | 13,6 | 11,9 | 13,7 | 15,1 | … |
| Стопа неактивности | 31,6 | 29,1 | 32,6 | 31,4 | 33,6 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: [ars@stat.gov.rs](mailto:ars@stat.gov.rs), тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5   
Tелефон: 011 2412 922 (централа) • Tелефакс: 011 2411-260 • www.stat.gov.rs  
Одговара: др Миладин Ковачевић, директор   
Tираж: 20 ● Периодика излажења: квартална

1. За концептуалне разлике између регистроване и анкетне запослености погледати:

   <http://www.stat.gov.rs/WebSite/userFiles/file/Zaposlenost%20i%20zarade/Koncepti%20zaposlenosti%20-%20registrovana%20i%20anketna%20zaposlenost.doc>. [↑](#footnote-ref-1)
2. Statistical definition of informal employment:Guidelines endorsed by the Seventeenth International Conference of Labour Statisticians (2003) [↑](#footnote-ref-2)
3. ) Овим индикатором представљена су лица старости 18–24 године с највише завршеном основном школом, која у последње четири седмице нису била на школовању или обуци. [↑](#footnote-ref-3)
4. ) Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди. [↑](#footnote-ref-4)